Un bărbat care se deplasa pe carosabil, pe DN2, în afara localităţii Săbăoani, a fost accidentat mortal de un microbuz, în noaptea de joi spre vineri, a informat Inspectoratul de Poliţie Judeţean (IPJ) Neamţ.
'În timp ce un bărbat în vârstă de 60 ani, din Bacău, conducea un mijloc de transport persoane pe DN 2, în afara localităţii Săbaoani, ar fi surprins şi accidentat un bărbat care se deplasa pe partea carosabilă. Din nefericire, în urma evenimentului rutier a rezultat decesul pietonului', a declarat purtătorul de cuvânt al IPJ Neamţ, inspectorul Ramona Ciofu.
Poliţiştii efectuează cercetări în vederea stabilirii identităţii persoanei decedate şi a împrejurărilor în care s-a produs accidentul rutier. AGERPRES/FOTO imagine ilustrativă radioiasi.ro